Bijeli kombi u kojem je snimljen muškarac s maskom, a za koji se proteklih dana pisalo da kruži oko osnovnih škola u Sarajevu navodeći djecu da uđu u kombi, u vlasništvu je privatne kompanije iz Sarajeva, saznaje Klix.ba.

Bijeli kombi u kojem je snimljen muškarac s maskom, a za koji se proteklih dana pisalo da kruži oko osnovnih škola u Sarajevu navodeći djecu da uđu u kombi, u vlasništvu je privatne kompanije iz Sarajeva, saznaje Klix.ba.

TEKST SE NASTAVLJA ISPOD OGLASA

Vlasnik kompanije (ime poznato redakciji) nam je kazao da je haos nastao jutros kada je fotografija objavljena "Kombi je u vlasništvu moje firme. Dva radnika koriste to vozilo i mogu se samo u njihovo ime izviniti građanstvu. Oni tu masku odavno voze, čistili su automobil, našli masku i sad su tako postupili. To je njihova zezancija", kazao je vlasnik firme.Dodao je da su od jutros od 8 sati radnici bili na gradilištu i da mu nije jasno kako su, bez njegove dozvole, mogli napustiti gradilište."Mi radimo sa stranim kompanijama i ovo nam zaista nije trebalo, ne želimo izgubiti ugovore zbog ove gluposti. Izvršit ćemo pritisak na te uposlenike i sankcionisati ih", kazao je sagovornik.Negirao je navode da su se njegovi uposlenici kretali oko osnovnih škola u Sarajevu i pozivali djecu da uđu u kombi. Napomenuo je da se svako kretanje kombija prati i da je nemoguće da su oni to uradili.Vlasnik kompanije je kazao da su njegovi uposlenici na saslušanju u policiji i da je i njega kontaktirala policija, ali da se ni u kom slučaju njegovi uposlenici ne mogu dovesti u vezu sa slučajem pokušaja otmice djece."Želim se još jednom izviniti građanima, uposlenici će biti sankcionisani i to je sve što mogu reći", zaključio je vlasnik kompanije na kraju razgovora za Klix.baPodsjećamo, fotografija u kojoj se vidi muškarac s maskom je snimljena ispred Osnovne škole "Edhem Mulabdić", a proslijeđena je i policiji. Na njoj se jasno vidi bijeli kombi, njegove registracijske tablice, kao i silueta osobe sa maskom na licu koja se unutra nalazi. Ovo je peti slučaj od početka oktobra da roditelji, djeca i pedagozi škola policiji prijavljuju da se ispred neke od škola nalazi bijeli kombi.